**Thomas Andrew Daschle** (født 9. desember 1947 i Aberdeen i Sør-Dakota i USA), kjent som **Tom Daschle**, er den tidligere demokratiske opposisjonslederen i det amerikanske Senatet. Han representerte Sør-Dakota i senatet fra 1986 til 2005. Han gikk av etter at han tapte valget 2. november 2004 mot den norskættede republikanske kandidaten John Thune.

Liv og virke
------------

### Bakgrunn

Tom Daschles farfar og farmor var innvandrede russlandstyskere. Daschle kommer fra en katolsk arbeiderklassefamilie og var den eldste av fire brødre. Han ble den første i familien som gjennomførte høyere utdannelse da han i 1969 tok en grad i politologi ved South Dakota State University.

### Karriere

Etter tre år som etterretningsoffiser ved United States Air Force tilknyttet Strategic Air Command, var han i fem år medarbeider til Sør-Dakota-senatoren James Abourezk.

Han ble innvalgt i det amerikanske Representantenes hus i 1978, hvor han satt i fire perioder. I 1986 ble han første gang innvalgt i Senatet. Han ble gjenvalgt med overveldende majoritet både i 1992 og i 1998. I 1994 etterfulgte han George J. Mitchell som demokratenes leder i Senatet.

I 2004 drev republikanerne en voldsom valgkamp mot Tom Daschle, til tross for at det er tradisjon for at en går til forntalangrep hverandres ledere i senatet. Etter en lang og hard valgkamp tapte Daschle mot republikaneren John Thune 49% mot 51%, eller ca. 3 100 stemmer. 

Allerede i januar 2007 gikk Daschle inn for Barack Obamas kandidatur til nominasjonen til demokratenes presidentkandidat. Daschle var også aktiv i å få gjenvalgt demokraten Tim Johnson fra samme stat i 2008. Johnson hadde vært sykemeldt etter at han fikk et hjerneslag i november 2006 og trengte dermed hjelp til å samle inn penger til valgkampen. Johnson fristnet til, og vant valget.

19. november 2008 ble det meldt at han ville bli utnevnt til helseminister i Barack Obamas regjering. I februar 2009 derimot, kunngjorde Daschle at han ikke ville takk ja til ministerposten likevel grunnet skattesnusk.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Tom-Daschle, besøkt 9. oktober 2017[Hentet fra Wikidata]
2. ↑   Munzinger Personen, oppført som Thomas Daschle, Munzinger IBA 00000023805, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w62p7j12, besøkt 9. oktober 2017[Hentet fra Wikidata]
4. ↑   Amerikas forente staters kongress' biografiske kartotek, BDUSC-ID D000064[Hentet fra Wikidata]
5. ↑  ArgusLeader.com: Democrats rev up Johnson campaign[*død lenke*]
6. ↑  «- Her er Obamas helseminister», Aftenposten 19. november 2008
7. ↑  «Tom Daschle blir ikke Obamas helseminister», Dagbladet 3. februar 2009

Eksterne lenker
---------------

* (en) Tom Daschle – kategori av bilder, video eller lyd på Commons Rediger på Wikidata
* Tom Daschle på Twitter Rediger på Wikidata
* (en) Tom Daschle hos Amerikas forente staters kongress' biografiske kartotek Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** BIBSYS **·** Geni **·** VIAF **·** GND **·** LCCN **·** ISNI **·** SUDOC **·** US Congress **·** Munzinger (iba) **·** Discogs
 |